דניאל בלוך

דניאל בלוך (18 ביולי 1941 - 4 בספטמבר 2009) היה עיתונאי ועורך ישראלי.

קורות חייו
בלוך נולד בירושלים, לאהרון ודורה בלוך. בתו של יוסף פיינברג ממייסדי ראשון לציון. למד בבית הספר תיכון עירוני ה' בתל אביב. שירת בצבא בגלי צה"ל וביחידת דובר צה"ל. בוגר האוניברסיטה העברית בירושלים בכלכלה והיסטוריה.

בלוך עבד בקול ישראל בתוכניות לנוער, ובהמשך היה עורך חדשות וכתב פרלמנטרי. עבד בעיתון "דבר" בשנים 1965–1982 ו-1989–1995 ככתב פרלמנטרי, מפלגות ומדיני. בעל טור – במטבחים הפוליטיים ו"נ.ב.". בשנים 1991 - 1995 היה העורך האחראי.

בלוך עסק גם בפעילות ציבורית. בשנים 1965 – 1976 היה חבר ועד אגודת העיתונאים בירושלים, ובשנים 1976 – 1978 היה יו"ר הנהלת האיגוד הארצי של עיתונאי ישראל.

בשנים 1972–1975 היה בלוך חבר מליאת רשות השידור, ובשנים 1978 – 1982 היה חבר הוועד המנהל. בשנים 1991 – 1999 היה חבר מועצת הרשות השנייה לטלוויזיה ולרדיו.

בשנים 1995 - 2004 היה בלוך מנהל היחידה לתקשורת בינלאומית ועורך הירחון "ליצואן" במכון היצוא.

בשנות חייו האחרונות היה בלוך עורך מגזין "הזמן השלישי" לגמלאים. כותב, עורך ומתרגם עצמאי. שידר בקול ישראל ברשת א', שם ערך והנחה את התוכנית "הידברות" ותוכניות בסדרה "מבוקר עד ערב", ובענייני מוזיקה קלאסית ברשת ב'.

אמו דורה בלוך ואחיו אילן הרטוב נמנו עם נוסעי מטוס אייר פראנס שנחטף לאנטבה. אחיו שימש כמתורגמן של אידי אמין מול החטופים הישראלים. אמו אושפזה בבית חולים בקמפלה, ונרצחה על ידי אנשיו של אידי אמין.

בלוך נפטר ב-4 בספטמבר 2009 מהתקף לב בחצר קול ישראל בתל אביב, בעת שהיה בדרכו להקלטת תוכנית רדיו.

היה נשוי ולו שני בנים.

קישורים חיצוניים
 נ.ב. - אתר התגובות האקטואליות של דניאל בלוך, באתר "רשימות"
 דבר - גיליון מיוחד במלאת 80 שנה להופעת הגיליון הראשון של "דבר", שנערך על ידי דניאל בלוך
 הבלוג של דניאל בלוך, nfc
 "פותחים שבוע" - הטור של דניאל בלוך באתר "עבודה שחורה"
 
 
 
 
 
 
 חנה בית הלחמי, איפה הייתי כשדני בלוך מת, "האישי הוא הפוליטי", 4 בספטמבר 2009

עץ משפחת פיינברג-בלקינד

הערות שוליים

עיתונאים כותבי עברית
פובליציסטים ישראלים
עורכי עיתונים ישראלים
עורכי דבר
משפחת פיינברג-בלקינד
בוגרי תיכון עירוני ה' (תל אביב)
בוגרי האוניברסיטה העברית בירושלים
חיילי גלי צה"ל
חיילי דובר צה"ל
חברי מליאת רשות השידור
ישראלים שנולדו ב-1941
ישראלים שנפטרו ב-2009